दिनदाहाड़े सिटी की सड़कों पर रिटायर्ड दरोगा अब्दुल समद खां की बेरहमी से हत्या का वीडियो शोसल मीडिया पर वायरल हुआ तो हाईकोर्ट ने इसे संज्ञान में ले लिया और पुलिस अधिकारियों को हत्याकांड को लेकर जमकर फटकार लगाई. हाई कोर्ट का कहना था जब वीडियो में हत्यारे साफ नजर आ रहे हैं तो फिर पुलिस इन्हें गिरफ्तार क्यों नहीं कर पा रही. इसके बाद पुलिस हरकत में आई और आनन फानन में वीडियो में दारोगा को पीटते नजर आ रहे तीनों हत्यारे मो. युसुफ, शेबू व इब्ने को कर्जन पुल के पास से दबोच लिया.